**AJÁNLATI FELHÍVÁS**

**„Göd, közvilágítási hálózat felmérésének aktualizálása 2023”**

1. **Ajánlatkérő:**

Neve:    Göd Város Önkormányzata  
Címe:   2131 Göd, Pesti út 81.  
Képviselője:  Balogh Csaba polgármester  
Telefon/fax:  06 27 530 064  
E-mail:   [varoshaza@god.hu](mailto:varoshaza@god.hu)  
Kapcsolattartó neve:  Márk Eszter  
Telefon/fax:  06-27-530-036  
E-mail:   [markeszter@god.hu](mailto:markeszter@god.hu)

1. **A beszerzés tárgya:**

Göd Város Önkormányzata a közvilágítás korszerűsítéshez (LED) meglévő közvilágítási hálózatát felmérette 2018-ban, mely alapján rendelkezésre áll dwg formátumban az alaphálózat oszlopokkal, valamit a számozott oszlopok és a rajtuk lévő lámpatestek adatai excel fájlban (pl: helyszín azonosító adatok, oszlop típus, lámpakar típus, lámpa típus, teljesítmény, fényforrás magasság, út szélesség, út kategória).

Az azóta bekövetkezett változásokkal részben frissítve lett a felmérés, de nem teljeskörűen, ezért Göd Városa Önkormányzata a város közigazgatási területén található közvilágítási hálózati felmérés felülvizsgálatára és aktualizálása kíván beszerzési eljárást lefolytatni. Nyertes ajánlattevő feladata az Önkormányzat által rendelkezésre bocsátott dokumentumok alapján a közvilágítási hálózat felmérése, annak teljeskörű felülvizsgálata.

A jelenleg beépített lámpatestek száma: 3.229 db. A lámpatestek típus szerinti megoszlása:

|  |  |  |  |
| --- | --- | --- | --- |
| **Típus** | **Teljesítmény** | **Darab** | **Egyéb** |
| ALTRA2 | 36 W | 965 |  |
| AMBAR2 | 70 W | 41 |  |
| Attasé | 36 W | 4 |  |
| AX1 | 70 W | 163 |  |
| Díszlámpa | 40 W | 2 | LED |
| Díszlámpa | 70W | 45 |  |
| EKA | 80/100/150 W | 4/172/2 |  |
| FGS104 | 36 W | 11 |  |
| GLOB | 32/70 W | 4/7 |  |
| Kompakt | 36 W | 7 |  |
| LYRA | 150 W | 7 |  |
| Nátrium | 35/70/100 W | 85/44/1 |  |
| Onyx2 | 100 W | 2 |  |
| PearLight 24G | 30 W | 1 | LED |
| SGS253 | 150 W | 2 |  |
| TWEET | 27/41/53/56 W | 98/145/49/2 | LED |
| TWEET | 58/81/99/130 W | 3/4/6/3 | LED |
| Z1 | 70 W | 410 |  |
| Z2 | 100/150 W | 1/8 |  |
| ZAFIR1 | 50/70/100 W | 1/918/2 |  |
| ZAFIR2 | 100/150 W | 3/7 |  |
| **Összesen:** |  | **3229** |  |

A lámpatestek mennyisége a jelenlegitől +5 %-kal eltérhet.

Tekintettel arra, hogy a teljes mennyiség (db-szám) előre nem meghatározható, ezért az Önkormányzat bruttó 8 M HUF értékben keretszerződést köt a nyertes vállalkozóval. Az elszámolás alapját a vállalkozó által 1 db lámpatest felmérése, azaz egységár képezi.

A szerződés teljesítésének határideje a szerződés aláírását követő legfeljebb 60 naptári nap.

Vállalkozó a feladat elvégzéséhez jogosult alvállalkozókat bevonni, akiknek a munkájáért ő felel.

Egyéb kikötések: a vállalt munkából eredő mindennemű anyagi kárért, valamint a balesetvédelmi előírások betartásáért a felelősség a vállalkozót terheli.

1. **A szerződés típusának meghatározása:** Vállalkozási szerződés

1. **A szerződés időtartama (vagy a teljesítés határideje):** a szerződéskötést követően, a szerződés aláírásától számított legfeljebb 60 naptári nap. Vállalkozó előteljesítésre jogosult.
2. **A teljesítés helye:** Göd belterület

1. **Fizetési feltételek:**

A Vállalkozási díj a Ptk. rendelkezései alapján, az igazolt teljesítést (a 100%-os, hiba- és hiánymentes teljesítés) követően benyújtott számla alapján kerül megfizetésre a vonatkozó egyéb hatályos jogszabályi rendelkezések szerint.

A vállalkozási szerződés alapján létrejövő pénztartozás teljesítésének idejére a Ptk. 6:130. § (1) és (2) bekezdése irányadó.

Az ajánlattétel, az elszámolás és kifizetés pénzneme: HUF.

Szerződést biztosító mellékkötelezettségek:

Késedelmi kötbér: Késedelmesen teljesít nyertes ajánlattevő, amennyiben a teljesítési határidőt elmulasztja. Késedelmi kötbér mértékére naptári naponta a teljes nettó ajánlati ár 1%-a, de legfeljebb a teljes nettó ajánlati ár 20 %-a. A késedelem esetére kikötött kötbér szempontjából minden késedelemmel érintett és megkezdett nap egész napnak számít.

Amennyiben a késedelmesen eltelt napok ellenértéke eléri a teljes nettó ajánlati ár 20 %-át és Ajánlattevő ezt követően sem tesz eleget kötelezettségének, úgy Ajánlatkérő jogosult elállni a szerződéstől, vagy felmondhatja azt.

Meghiúsulási kötbér: Amennyiben a jelen szerződés teljesítése a nyertes ajánlattevőnek felróható okból hiúsul meg, úgy meghiúsulási kötbér jogcímén köteles a teljes nettó ajánlati ár 20 %-ának megfelelő mértékű meghiúsulási kötbérre jogosult.

A Polgári Törvénykönyvről szóló 2013. V. törvény 6:186. § (1) bekezdése alapján a kötelezett pénz fizetésére kötelezheti magát arra az esetre, ha olyan okból, amelyért felelős, megszegi a szerződést. Mentesül a kötbérfizetési kötelezettség alól, ha szerződésszegését kimenti.

A Polgári Törvénykönyvről szóló 2013. V. törvény 6:187. § (1) bekezdése alapján a teljesítés elmaradása esetére kikötött kötbér érvényesítése a teljesítés követelését kizárja. A késedelem esetére kikötött kötbér megfizetése nem mentesít a teljesítési kötelezettség alól.

1. **Alkalmassági követelmények**

(Műszaki, illetve szakmai alkalmasság, a megkövetelt igazolási mód)

Alkalmatlan az ajánlattevő, ha nem rendelkezik az eljárást megindító felhívás megküldése/közzététele napjától visszafelé számított 36 hónapos időszakban szerződésszerűen teljesített: legalább nettó 4 millió forint értékű közvilágítási karbantartási és/vagy szerelési és/vagy erősáramú szerelési és/vagy karbantartási tevékenységről munkára vonatkozó referenciával. Az előírt referenciamennyiség legfeljebb 2 db referencia szállítással teljesíthető.

Fenti alkalmassági követelményeknek való megfelelést Ajánlattevőnek az ajánlatában igazolnia kell!

Ajánlatkérő nem követeli meg és nem teszi lehetővé gazdálkodó szervezet létrehozását (projekttársaság).

1. **Ajánlatok értékelésének szempontja:**

összességében legelőnyösebb ajánlat

Az ajánlatok értékelési szempontok szerinti tartalmi elemeinek értékelése során adható pontszám:

1. Bruttó ajánlati ár (1 db lámpatest felmérése) : HUF, Súlyszám: 85
2. Fenntarthatósági, ökológiai, klímavédelmi szempontok érvényesülése (környezetvédelmi vállalások száma min 0 db – max 5 db), Súlyszám: 15

Az ajánlatok értékelési szempontok szerinti tartalmi elemeinek értékelése során adható pontszám alsó és felső határa: 0-10

A módszer (módszerek) ismertetése, amellyel az ajánlatkérő megadja a fenti ponthatárok közötti pontszámot:

**Az 1. részszempont esetén alkalmazott fordított arányosítás képlete:**

P = (Alegjobb / Avizsgált) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa, azaz 10

Pmin: a pontskála alsó határa, azaz 0

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

Ajánlatkérő – az értékelés módszerével összhangban – előnyben részesíti azt az ajánlatot, amely alacsonyabb mértékű megajánlást tartalmaz.

**Az ajánlattevő által megajánlott egységárnak tartalmaznia kell az ajánlati felhívás II. pontjában jelzett valamennyi feladatot!** Ajánlatkérő az ajánlati felhívás II. pontjában jelzett feladatok /db egységárát értékeli.

**A 2. részszempont esetén alkalmazott pontkiosztás módszere:**

Fenti értékelési szempont alátámasztására Ajánlattevőnek részletesen be kell mutatnia a vállalt szempontokat (amennyiben valamely környezetvédelmi vállalás nem kerül részletesen bemutatásra, kifejtésre – azon vállalás db számát Ajánlatkérő nem veszi figyelembe).

0 db szempont vállalás: 0 pontot kap az Ajánlattevő

1 szempont vállalás: 2 pontot kap az Ajánlattevő

2 szempont vállalás: 4 pontot kap az Ajánlattevő

3 szempont vállalás: 6 pontot kap az Ajánlattevő

4 szempont vállalás: 8 pontot kap az Ajánlattevő

5 vagy annál több szempont vállalás, megajánlás esetén: 10 pontot az Ajánlattevő.

A fenti módszer alapján kiszámított pontszámok a súlyszámmal kerülnek megszorzásra.

Ajánlatkérő az ajánlatoknak az értékelési szempontok szerinti tartalmi elemeit az eljárást megindító felhívásban meghatározott ponthatárok között értékeli az általa meghatározott módszerrel, majd az egyes tartalmi elemekre adott értékelési pontszámot megszorozza a súlyszámmal, a szorzatokat pedig ajánlatonként összeadja. Az az ajánlat a legkedvezőbb, amelynek az összpontszáma a legnagyobb. Azonos pontszám esetén az alacsonyabb ellenszolgálatást tartalmazó ajánlat kerül elfogadásra.

1. **Az ajánlatok benyújtását követő hiánypótlási lehetőség meghatározása, vagy annak kizárása:**

Ajánlatkérő hiánypótlás lehetőségét biztosítja.

1. **Ajánlattételi határidő:**

2023. február 7. 11.00 óra

1. **Az ajánlatok benyújtásának helye:**

Az ajánlatokat érvényesen benyújtani az ajánlattételi határidőt megelőzően papíralapon, zárt borítékban (2023. február 7. napjáig 8:00 és 11:00. között ügyfélfogadási időben) személyesen a Gödi Polgármesteri Hivatal Ügyfélszolgálatán (2131 Göd, Pesti út 81.), vagy postai úton lehet (Gödi Polgármesteri Hivatal 2131 Göd, Pesti út 81.) történő megküldésével lehet.

1. **Az ajánlatok felbontásának helye, időpontja, a bontáson részvételre jogosultak megnevezése:**1

2131 Göd, Pesti út 81. szám alatt a Gödi Polgármesteri Hivatal dísztermében 2023. február 7. napján 11:00 órakor. Részvételre jogosultak a beszerzési eljárás lebonyolításával megbízott személy(ek) vagy szervezet.

1. **Annak meghatározása, hogy az eljárásban lehet-e tárgyalni vagy ajánlatkérő az ajánlatokat tárgyalás nélkül bírálja el:** az ajánlatban nem lehet tárgyalni

1. **A szerződéskötés tervezett időpontja:** Eredményhirdetést követő 7 munkanapon belül

1. **Többváltozatú ajánlat tétele megengedett-e?** nem

1. **Rész ajánlattétel megengedett-e:** nem

1. **Az ajánlattétel ajánlati biztosíték adásához kötött?** Nem

1. **A dokumentáció rendelkezésének módja:** Elektronikus úton

1. **Az ajánlatok összehasonlításának tartalmi és formai követelményei:**

Az ajánlatokat érvényesen benyújtani az ajánlattételi határidőt megelőzően papíralapon, zárt borítékban (2023. február 7. napjáig, ügyfélfogadási időben) személyesen, vagy postai úton lehet a 2131 Göd, Pesti út 81. Gödi Polgármesteri Hivatal ügyfélszolgálatán, zárt borítékban történő megküldésével lehet. A borítékon kérjük feltüntetni **„Ajánlat Göd, közvilágítási hálózat felmérésének aktualizálása 2023”** Ajánlattételi határidő előtt TILOS FELBONTANI!” AZ AJÁNLATTÉTELI HATÁRIDŐT KÉRJÜK FELTÜNTETNI!  
A pályázathoz csatolandó egyes nyilatkozatokat a pályázónak a kiíráshoz mellékelt formanyomtatvány alapján, aláírással, bélyegzővel ellátva kell benyújtania. Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe.

1. **Egyéb információk**

Ajánlatkérő fenntartja a jogot az eljárás indokolás nélküli eredménytelenné nyilvánítására.  
Az ajánlati kötöttség minimális időtartama vagy határideje: 30 nap  
Jelen ajánlattételi felhívásban nem szabályozott kérdésekben Göd Város Önkormányzata Képviselő-testületének a beszerzési eljárásokról szóló 29/2020. (VIII. 12.) önkormányzati rendeletében, valamint Göd Város Önkormányzata beszerzési Szabályzatában foglalt rendelkezések az irányadóak.

1. **Érvénytelen az ajánlat:**

- az ajánlattételi határidő lejárta után nyújtották be,  
- az a felhívásban foglalt formai és tartalmi követelményeknek nem felel meg,  
- az ajánlattevő, illetőleg alvállalkozója nem felel meg az összeférhetetlenségi követelményeknek,  
- az ajánlattevő a kizáró okok hatálya alatt áll,  
- az ajánlattevő nem felel meg a szerződés teljesítéséhez szükséges alkalmassági követelményeknek,  
- az Ajánlattevő ajánlatában meghatározott ellenszolgáltatás mértéke eléri a Kbtv. szerinti közbeszerzési értékhatárt,  
- egyéb módon nem felel meg az ajánlati felhívásban, valamint a jogszabályokban meghatározott feltételeknek,  
Összeférhetetlen és nem vehet részt az eljárásban ajánlattevőként, alvállalkozóként  
a) a megrendelő, az ajánlatkérő, az ajánlati felhívást közzétevő által az eljárással vagy annak előkészítésével kapcsolatos tevékenységbe bevont személy vagy szervezet,  
b) az a szervezet, amelynek  
ba) vezető tisztségviselőjét vagy felügyelőbizottságának tagját,  
bb) tulajdonosát,  
bc) a ba)-bb) pont szerinti személy közös háztartásban elő hozzátartozóját  
a megrendelő, az ajánlatkérő, az ajánlati felhívást közzétevő az eljárással vagy annak előkészítésével kapcsolatos tevékenységbe bevonta, ha közreműködése az eljárásban a verseny tisztaságának sérelmét eredményezheti.  
Az eljárásban nem lehet ajánlattevő, alvállalkozó olyan gazdasági szereplő, akivel szemben az alábbi kizáró okok fennállnak:  
- végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;  
- tevékenységét felfüggesztette vagy akinek tevékenységét felfüggesztették;  
- gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5.§-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;  
- beszerzési eljárásokban való részvételtől jogerősen eltiltásra került, az eltiltás ideje alatt;  
- egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország, vagy az ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;  
- korábbi – három évnél nem régebben lezárult – beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig,

- Ajánlatkérő fenntartja a jogot az eljárás indokolás nélküli eredménytelenné nyilvánítására.

1. **Tárgyi munkával kapcsolatban beszerezhető további információk beszerzésének helye, címe**:

Ajánlati felhívás I. pontjában rögzített kapcsolattartási címen.

1. **Az ajánlattételi felhívás megküldésének/közzétételének napja:** 2023. 01. 24.
2. **Rendelkezés pénzügyi fedezetről:** A pénzügyi forrás a becsült érték alapján rendelkezésre áll.

**Dátum: Göd, 2023. január 24.**

……………………………………

Balogh Csaba polgármester

A becsült érték alapján, a beszerzéshez szükséges forrás rendelkezésre áll.

**…………………………………….**

**pénzügyi osztályvezető h.**

Mellékletek:

* Ajánlattételi nyilatkozat (kötelezően csatolandó)
* Összeférhetetlenségi nyilatkozat (kötelezően csatolandó)
* Referencia nyilatkozat (kötelezően csatolandó)
* Aláírási címpéldány/Aláírásminta (kötelezően csatolandó)

Felmérési táblázat GÖD\_végleges.xlsx

Göd felmérés 2018\_végleges.dwg

Göd jelmagyarázat.pdf

* + - 1. **számú melléklet**

**AJÁNLATTÉTELI NYILATKOZAT**

Alulírott, …………………………………, mint a(z) ……………....................................... cégjegyzésre jogosult képviselője, Göd Város Önkormányzata, mint Ajánlatkérő által kiírt ***„Göd, közvilágítási hálózat felmérésének aktualizálása 2023”*** tárgyú beszerzési eljárás ajánlattevőjeként

n y i l a t k o z o m, hogy

1. miután az ajánlattételi felhívás (és dokumentumok) feltételeit megvizsgáltuk, azokat megértettük és elfogadjuk, és a felhívás (és dokumentumok) feltételei, továbbá az eljárás során keletkezett egyéb dokumentumok szerint ajánlatot teszünk az ajánlatunkban a rögzített ajánlati áron és vállaláson;
2. nyertességünk esetén készek és képesek vagyunk az ajánlatunkban, valamint a felhívásban, (a dokumentumokban) és a beszerzési eljárás során keletkezett egyéb iratokban előírt feltételeknek megfelelően a szerződés megkötésére és teljesítésére;
3. nyertességünk esetén vállaljuk a felhívásban, (a dokumentumokban) és a beszerzési eljárás során keletkezett egyéb iratokban előírt feltételeknek megfelelően a szerződés megkötését;
4. az ajánlatkérés alkalmas volt arra, hogy megfelelő ajánlatot készíthessünk, és ajánlatunkat ennek figyelembevételével tesszük;
5. kijelentjük, hogy az ajánlatunkban tett kijelentéseink és nyilatkozataink a valóságnak megfelelnek;
6. az általam képviselt gazdálkodó szervezet vonatkozásában nem állnak fenn az alábbi kizáró okok:

* végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
* tevékenységét felfüggesztette vagy akinek tevékenységét felfüggesztették;
* gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5.§-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
* beszerzési eljárásokban való részvételtől jogerősen eltiltásra került, az eltiltás ideje alatt;
* egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország, vagy az ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;
* korábbi – három évnél nem régebben lezárult – beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig;

1. az általam képviselt gazdálkodó szervezet nem vesz igénybe a szerződés teljesítéséhez olyan alvállalkozót, aki a felhívásban előírt kizáró okok hatálya alá tartozik.

**Céginformáció:**

|  |  |
| --- | --- |
| A cég/Ajánlattevő (továbbiakban: cég) teljes neve |  |
| A cég rövidített neve, ha van ilyen |  |
| Cégjegyzékszáma |  |
| Adószám illetve adóazonosító jel |  |
| Pénzforgalmi jelzőszáma |  |
| Székhely | |
| Irányítószám, település |  |
| Utca, házszám |  |
| Honlap |  |
| Postacím (ha nem azonos a székhellyel) | |
| Irányítószám település |  |
| Utca, házszám |  |
| Postafiók |  |
| Cégjegyzésre (aláírásra) jogosult személy(ek) | |
| Név, beosztása |  |
| Telefon |  |
| Mobil |  |
| Fax |  |
| E-mail |  |
| Az eljárásban kapcsolattartó személy | |
| Név, beosztása |  |
| Telefon |  |
| Mobil |  |
| E-mail |  |

Kötelezettséget vállalunk arra, hogy az eljárás nyerteseként  az eljárás nyertesének visszalépése esetén a második legkedvezőbb ajánlatot benyújtó Ajánlattevőként  az Ajánlatkérővel szerződés kötünk és a beszerzés tárgyát képező feladatot/ tevékenységet az alábbi táblázatban szereplő díjak és vállalások ellenében elvégezzük:

|  |  |
| --- | --- |
| Megnevezés |  |
| *Bruttó ajánlati ár (1 db lámpatest felmérése)* | *Bruttó ajánlati ár (1 db lámpatest felmérése):*  *bruttó ……. HUF/lámpatest* |
| *Fenntarthatósági, ökológiai, klímavédelmi szempontok érvényesülése (környezetvédelmi vállalások száma min 0 db – max 5 db),* | Környezetvédelmi vállalások száma: …….. db |

*A fenti környezetvédelmi vállalások tételes felsorolása:*

|  |  |
| --- | --- |
| *1.* |  |
| *2.* |  |
| *3.* |  |
| *4.* |  |
| *5.* |  |

………………….., 2023. év ……………. hó ….. nap

………………………

Ajánlattevő cégszerű aláírása

* + - 1. **számú melléklet**

**Összeférhetetlenségi**

**nyilatkozat**

Alulírott ……………………………………..…… (lakcím: ……………...…………….)

mint a Göd Város Önkormányzata (cím: 2131 Göd, Pesti út 81.) ajánlatkérő által megindított beszerzési eljárásba bevont személy kijelentem, hogy a beszerzési szabályzat 4. pontja szerinti **összeférhetetlenség velem szemben nem áll fenn.**

Jelen nyilatkozatomat a Göd Város Önkormányzata által *a* ***„Göd, közvilágítási hálózat felmérésének aktualizálása 2023”*** tárgyban lefolytatandó beszerzési eljárással kapcsolatban teszem.

Dátum: ………………………………

……………………………….

Ajánlattevő cégszerű aláírása

„**4.Összeférhetetlenség**

**4.1.** Összeférhetetlen és nem vehet részt az eljárás előkészítésében és lefolytatásában az ajánlatkérő, megrendelő nevében olyan személy vagy szervezet, amely funkcióinak pártatlan és tárgyilagos gyakorlására bármely okból, így különösen gazdasági érdek vagy az eljárásban részt vevő gazdasági szereplővel fennálló más közös érdek miatt nem képes.

**4.2.** Összeférhetetlen és nem vehet részt az eljárásban ajánlattevőként, alvállalkozóként vagy az alkalmasság igazolásában részt vevő szervezetként

a) a megrendelő, az ajánlatkérő, az ajánlati felhívást közzétevő által az eljárással vagy annak előkészítésével kapcsolatos tevékenysége bevont személy vagy szervezet,

b) az a szervezet, amelynek

ba) vezető tisztségviselőjét vagy felügyelőbizottságának tagját,

bb) tulajdonosát,

bc) a ba)-bb) pont szerinti személy közös háztartásban élő hozzátartozóját a megrendelő, az ajánlatkérő, az ajánlati felhívást közzétevő az eljárással vagy annak előkészítésével kapcsolatos tevékenységbe bevont,

 ha közreműködése az eljárásban a verseny tisztaságának sérelmét eredményezteti.

**4.3.** Az ajánlatkérő, a megrendelő vagy az ajánlati felhívást közzétevő nevében eljáró és az ajánlatkérő, a megrendelő vagy ajánlati felhívást közzétevő által az eljárással vagy annak előkészítésével kapcsolatos tevékenységbe bevont személy vagy szervezet – a jelen szabályzat 2/a. számú vagy 2/b. számú melléklete szerint – írásban köteles nyilatkozni arról, hogy vele szemben fennáll-e az a 4.1. és 4.2. pont szerinti összeférhetetlenség.”

* + - 1. **számú melléklet**

**NYILATKOZAT REFERENCIÁKRÓL**

Alulírott, …………………………………, mint a(z) ………….......................................... cégjegyzésre jogosult képviselője, Göd Város Önkormányzata, mint Ajánlatkérő által kiírt ***„Göd, közvilágítási hálózat felmérésének aktualizálása 2023”***  tárgyú beszerzési eljárás ajánlattevőjeként

n y i l a t k o z o m,

hogy rendelkezünk legalább ….db, a beszerzés tárgya szerinti referenciával, melynek adatait az alábbiakban közlöm:

A referenciák igazolása tekintetében kapacitást nyújtó személyt vagy szervezetet kívánunk igénybe venni: igen/nem (kérjük aláhúzni)

Kapacitást nyújtó személy vagy szervezet neve:

Székhelye:

|  |  |  |  |
| --- | --- | --- | --- |
| A beszerzés tárgyának bemutatása, az elvégzett feladatok pontos leírása – melyből megállapítható az ajánlattevő alkalmassága | Teljesítés kezdete és befejezése (év, hó, nap) | Nyilatkozat arról, hogy a teljesítés az előírásoknak és a szerződésnek megfelelően történt | Szerződést kötő másik fél neve és székhelye  és elérhetősége |
|  |  |  |  |
|  |  |  |  |
|  |  |  |  |
|  |  |  |  |

………………………….,…… év ………………. hó …… nap

……………………………….

Ajánlattevő cégszerű aláírása

* + - 1. **számú melléklet**

**Aláírási címpéldány/aláírásminta benyújtása kötelező**